**«Қазақстан Республикасының кейбір заңнамалық актілеріне**

**жайылымдарды пайдалану мәселелері бойынша өзгерістер мен толықтырулар енгізу туралы»**

**Қазақстан Республикасы Заңының жобасына**

**САЛЫСТЫРМАЛЫ КЕСТЕ**

|  |  |  |  |  |
| --- | --- | --- | --- | --- |
| **№**  **п/п** | **Құрылымдық элемент** | **Қолданыстағы редакция** | **Ұсынылған редакция** | **Негіздеме** |
| **1** | **2** | **3** | **4** | **5** |
| **1. 2003 жылғы 20 маусымдағы Қазақстан Республикасының Жер кодексі** | | | | |
| 1. | Екінші бөлік  3 тармақ  26 - бап | 26-бап. Жерге мемлекеттiк меншiк  3. Азаматтар мен мемлекеттiк емес заңды тұлғалардың бөлек меншiгiне және жер пайдалануына:  тұрғын халықтың мұқтажына пайдаланылатын және соған арналған, оның ішінде облыстық және аудандық маңызы бар қалалар, кенттер, ауылдық елді мекендер шекарасы шегіндегі жайылымдық және шабындық алқаптар;  ортақ пайдаланудағы жолдар, оның iшiнде шаруашылықаралық және мекенаралық маңызы бар, сондай-ақ ортақ пайдаланудағы жер учаскелерiне өтуге арналған жолдар;  жер учаскелерiнiң екi немесе одан көп меншiк иелерi немесе жер пайдаланушылар бiрлесiп пайдаланатын суландыру құрылыстары (суландыру каналдары, суағарлар, құдықтар, суат пункттерi) орналасқан жер учаскелерi берiлмейдi.  «Жайылымдар туралы» Қазақстан Республикасы Заңының 13-бабы 2-тармағы бірінші бөлігінің **7-1**) тармақшасында көрсетілген жайылым алқаптары жеке меншікке және жер пайдалануға берілмейді және жеке ауладағы ауыл шаруашылығы жануарларын жаю үшін халық мұқтажына ғана пайдаланылады.; | 26-бап. Жерге мемлекеттiк меншiк  ....    «Жайылымдар туралы» Қазақстан Республикасы Заңының **14-бабының 1-тармағында** көрсетілген жайылым алқаптары жеке меншікке және жер пайдалануға берілмейді және жеке ауладағы ауыл шаруашылығы жануарларын жаю үшін халықтың мұқтажы үшін ғана пайдаланылады. | «Жайылымдар туралы» Заңға енгізілген өзгерістер мен толықтыруларға сәйкес. |
| 2. | 4-тармақтың  3) тармақшасы  92 - бап | 92-бап. Мақсаты бойынша пайдаланылмаған және игерілмеген жер учаскесiн меншiк иесiнен және жер пайдаланушыдан мәжбүрлеп алып қою  **....**  4. Шаруа немесе фермер қожалығын, ауыл шаруашылығы өндірісін жүргізу үшін берілген жер учаскесін мақсаты бойынша пайдаланбау жағдайларына:  ....  3) жайылымдарда – жаю үшін ауыл шаруашылығы жануарларының болмауы не олардың саны агроөнеркәсіптік кешенді дамыту саласындағы уәкілетті орган белгілеген жайылымдардың жалпы алаңына түсетін жүктеменің шекті рұқсат етілетін нормасының **жиырма пайызынан** аз болуы **және (немесе) жемшөп дайындау мақсатында шөп шабудың болмауы;** | 92-бап. Мақсаты бойынша пайдаланылмаған және игерілмеген жер учаскесiн меншiк иесiнен және жер пайдаланушыдан мәжбүрлеп алып қою  ....  4. Шаруа немесе фермер қожалығын, ауыл шаруашылығы өндірісін жүргізу үшін берілген жер учаскесін мақсаты бойынша пайдаланбау жағдайларына:  **....**  3) жайылымдарда – жаю үшін ауыл шаруашылығы жануарларының болмауы не олардың саны агроөнеркәсіптік кешенді дамыту саласындағы уәкілетті орган белгілеген жайылымдардың жалпы алаңына түсетін жүктеменің шекті рұқсат етілетін нормасының **елу пайызынан** аз болуы;»; | Ауыл шаруашылығы мақсатындағы жерлерді, сондай-ақ жайылымдарды пайдаланбағаны үшін шараларды қатаңдату мақсатында. |
| 3. | 5-тармақтың екінші бөлігі  94-бап | 94-бап. Мақсаты бойынша пайдаланылмаған не Қазақстан Республикасының заңнамасын бұза отырып пайдаланылған жер учаскесiн мәжбүрлеп алып қою тәртібі  ...  5. Жер учаскесін мәжбүрлеп алып қою шығыстары шегерiлгеннен кейін және орындалуы жер учаскесінің және жер пайдалану құқығының кепілімен қамтамасыз етілген міндеттемелер бойынша талаптар мөлшерінде кепіл ұстаушыға төленгеннен кейін түскен сома жер учаскесінің бұрынғы меншiк иесiне немесе жер пайдаланушыға төленедi.  Бiр жыл iшiнде кемiнде үш сауда-саттық (аукциондар) өткізілгеннен кейiн мұндай жер учаскесiн немесе оған жер пайдалану құқығын өткізу мүмкiн болмаған кезде жер учаскесi сот шешiмiмен **арнайы жер қорына алынады.** | 94-бап. Мақсаты бойынша пайдаланылмаған не Қазақстан Республикасының заңнамасын бұза отырып пайдаланылған жер учаскесiн мәжбүрлеп алып қою тәртібі  ...  5. Жер учаскесін мәжбүрлеп алып қою шығыстары шегерiлгеннен кейін және орындалуы жер учаскесінің және жер пайдалану құқығының кепілімен қамтамасыз етілген міндеттемелер бойынша талаптар мөлшерінде кепіл ұстаушыға төленгеннен кейін түскен сома жер учаскесінің бұрынғы меншiк иесiне немесе жер пайдаланушыға төленедi.  Бір жыл ішінде кемінде үш сауда-саттық (аукцион) өткізілгеннен кейін мұндай жер учаскесін немесе оған жер пайдалану құқығын өткізу мүмкін болмаған кезде жер учаскесі сот шешімімен:  **ауыл шаруашылығы мақсатындағы жерлердің құрамындағы жер учаскесі – арнайы жер қорына;**  **елді мекендер жерінің құрамындағы жер учаскесі – қала құрылысы қызметiне тартылмаған, елдi мекендi аумақтық тұрғыдан дамытуға және жеке қосалқы шаруашылықты дамытуға арналған резервтегi және өзге де жерлерге;**  **жерлердің басқа санаттарының құрамындағы жер учаскесі елді мекендерден тыс әкімшілік бағыныстағы аумақтары бар ауданның және облыстық маңызы бар қалалардың босалқы жерлеріне алынады.** | Мәжбүрлеп алып қойылған жер учаскелерін олардың орналасқан жеріне қарай есепке алынатын жер санаттарын айқындау мақсаты үшін. |
| 4. | 1-тармақ  97-бап | 97-бап. Ауыл шаруашылығы мақсатындағы жер ұғымы және оның құрамы  1. Ауыл шаруашылығының қажеттерi үшiн берiлген немесе осы мақсаттарға арналған жер ауыл шаруашылығы мақсатындағы жер деп танылады. | 97-бап. Ауыл шаруашылығы мақсатындағы жер ұғымы және оның құрамы  «1. Ауыл шаруашылығының мұқтаждықтары үшін берілген немесе осы мақсаттарға, **оның ішінде елді мекендердің шегінен тыс жерлерде халықтың жеке ауладағы ауыл шаруашылығы жануарларын жаю мұқтаждықтарын қанағаттандыруға арналған жерлер** ауыл шаруашылығы мақсатындағы жерлер деп танылады.»; | Жеке ауладағы ауыл шаруашылығы жануарларын жаюға арналған жер санаттарын нақтылау. |
| 5. | 4-тармақ және жаңа 5-1 тармақ  98-бап | 98-бап. Ауыл шаруашылығы алқаптарын бiр түрден екiншiсiне ауыстыру тәртiбi  ...  4. Ауыл шаруашылығы алқаптарын бiр түрден екiншiсiне ауыстыру жер учаскесi, учаскелер тобы, суармалы алап, жер пайдалану бойынша жүргiзiлуi мүмкiн.  Топырақ-мелиорациялық жай-күйi оларды басқа алқап түрiне ауыстыруды қажет ететiн ауыл шаруашылығы алқаптарының болуы қолда бар жоспарлау-картографиялық материалдарды, жерге орналастыру, мелиорациялық құрылыс жобаларын, топырақты зерттеу, топырақ-мелиорациялық, геоботаникалық iзденiстер материалдарын, тұзданудың түсiрiлген суреттерiн, жер кадастрының, жердi түгендеудiң деректерiн зерделеу негiзiнде алдын ала анықталады.  **Жоқ.** | 98-бап. Ауыл шаруашылығы алқаптарын бiр түрден екiншiсiне ауыстыру тәртiбi  ...  4. Ауыл шаруашылығы алқаптарын бiр түрден екiншiсiне ауыстыру жер учаскесi, учаскелер тобы, суармалы алап, жер пайдалану бойынша жүргiзiлуi мүмкiн.  Топырақ-мелиорациялық жай-күйi оларды басқа алқап түрiне ауыстыруды қажет ететiн ауыл шаруашылығы алқаптарының болуы қолда бар жоспарлау-картографиялық материалдарды, жерге орналастыру, мелиорациялық құрылыс жобаларын, топырақты зерттеу, топырақ-мелиорациялық, геоботаникалық iзденiстер материалдарын, тұзданудың түсiрiлген суреттерiн, жер кадастрының, жердi түгендеудiң деректерiн зерделеу негiзiнде алдын ала анықталады.  **Жеке ауладағы ауыл шаруашылығы жануарларын жаю үшін халықтың мұқтажын қанағаттандыруға арналған жайылымдарды ауыл шаруашылығы алқаптарының басқа түрлеріне ауыстыруға жол берілмейді.**  **5-1. Осы баптың 4 және 5-тармақтарында көзделген талаптарды сақтамау заңнаманы бұзу және ауыл шаруашылығы алқаптарын бір түрден екінші түрге ауыстыру жөнінде шешім қабылдайтын уәкілетті органдардың бас тартуы үшін негіз болып табылады.** | Жайылымдарды ауыл шаруашылығы алқаптарының басқа түрлеріне ауыстыру бойынша шектеулер белгілеу мақсатында. |
| 6. | 3-тармақтың бірінші бөлігі және 11-тармақ  145-1 -бап | 145-1-бап. Бақылау субъектісіне (объектісіне) бармай профилактикалық бақылау жүргізу тәртібі  ...  3. Бақылау субъектісіне (объектісіне) бармай профилактикалық бақылау мақсаты бойынша пайдаланбау және (немесе) оларды ұтымсыз пайдалану фактілері бойынша ауыл шаруашылығы мақсатындағы жерлерді қашықтан зондтау деректері негізінде жүргізіледі.  ...  11. Аумақтық бөлімшенің жердің пайдаланылуы мен қорғалуы жөніндегі мемлекеттік инспекторлары бақылау субъектісінен Қазақстан Республикасы жер заңнамасының талаптарын бұзушылықтарды жою туралы нұсқаудың орындалғаны туралы ақпаратты алғаннан кейін жерді қашықтан зондтау деректерін қолдану арқылы оның анықтығына бақылау жүргізеді. | 145-1-бап. Бақылау субъектісіне (объектісіне) бармай профилактикалық бақылау жүргізу тәртібі  ...  3. Бақылау субъектісіне (объектісіне) бармай профилактикалық бақылау мақсаты бойынша пайдаланбау және (немесе) оларды ұтымсыз пайдалану фактілері бойынша ауыл шаруашылығы мақсатындағы жерлерді қашықтан зондтау **және ауыл шаруашылығы жануарларын бірдейлендіру** деректері негізінде жүргізіледі.  ...  11. Аумақтық бөлімшенің жердің пайдаланылуы мен қорғалуы жөніндегі мемлекеттік инспекторлары бақылау субъектісінен Қазақстан Республикасы жер заңнамасының талаптарын бұзушылықтарды жою туралы нұсқаудың орындалғаны туралы ақпаратты алғаннан кейін жерді қашықтықтан зондтау **және ауыл шаруашылығы жануарларын идентификаттау** деректерін қолдану арқылы оның анықтығына бақылау жүргізеді.»; | АЖБ деректері негізінде пайдаланылмайтын жайылымдарды алып қоюды негіздеу мақсатында. |
| 7. | 3-тармақ  146-бап. | 146-бап. Жердi пайдалану мен қорғауды мемлекеттiк бақылауды жүзеге асыратын лауазымды адамдар  ...  3. Өз құзыреті шегінде жердің пайдаланылуы мен қорғалуына мемлекеттік бақылауды жүзеге асыратын органның Қазақстан Республикасы жер заңнамасының талаптарын бұзушылықтарды жою туралы нұсқамалары барлық мемлекеттік органдар, жер учаскелерінің меншік иелері мен жер пайдаланушылар үшін міндетті. | 146-бап. Жердi пайдалану мен қорғауды мемлекеттiк бақылауды жүзеге асыратын лауазымды адамдар  ...  3. Өз құзыреті шегінде жердің пайдаланылуы мен қорғалуына мемлекеттік бақылауды жүзеге асыратын органның Қазақстан Республикасы жер заңнамасының талаптарын бұзушылықтарды жою туралы нұсқамалары мен **нұсқаулары** барлық мемлекеттік органдар, жер учаскелерінің меншік иелері мен жер пайдаланушылар үшін міндетті. | 145-1-баппен сәйкестендіру мақсатында. |
| **2. 2003 жылғы 8 шілдедегі Қазақстан Республикасының Орман Кодексі** | | | | |
| 8. | Жаңа  3-1) тармақша  18 - бап | 18-бап. Орман мекемесінің негізгі қызметі  Орман мекемесі:  **....**  **Жоқ.** | 18-бап. Орман мекемесінің негізгі қызметі  Орман мекемесі:  **....**  **3-1) ауданның (облыстық маңызы бар қаланың) жергілікті атқарушы органына мемлекеттік орман қоры аумағындағы жайылым алқаптарының алаңы туралы, сондай-ақ оларды пайдалану шарттары туралы мәліметтерді ағымдағы жылғы 1 қарашадан кешіктірмей береді;** | «Жайылымдар туралы» Заңға енгізілген өзгерістер мен толықтыруларға сәйкес. |
| **3. 2001 жылғы 23 қаңтардағы Қазақстан Республикасының**  **«Қазақстан Республикасындағы жергілікті мемлекеттік басқару және өзін-өзі басқару туралы» Заңы** | | | | |
| 9. | 13) тармақша  1 тармақ  6 - бап | 6-бап. Мәслихаттардың құзыретi  1. Мәслихаттардың құзыретiне:  ....  13) Қазақстан Республикасының жер заңдарына сәйкес жер қатынастарын реттеуді жүзеге асыру; | 6-бап. Мәслихаттардың құзыретi  1. Мәслихаттардың құзыретiне:  ....  13) Қазақстан Республикасының жер заңнамасына **және Қазақстан Республикасының жайылымдар туралы заңнамасына** сәйкес жер қатынастарын және жайылымдарды пайдалануды реттеуді жүзеге асыру;». | «Жайылымдар туралы» Заңға енгізілген өзгерістер мен толықтыруларға сәйкес. |
| **4. 2017 жылғы 20 ақпандағы Қазақстан Республикасының «Жайылымдар туралы» Заңы** | | | | |
| 10. | Жаңа 4-1) және 12-1)  тармақшалар  1 - бап | 1-бап. Осы Заңда пайдаланылатын негізгі ұғымдар  Осы Заңда мынадай негізгі ұғымдар пайдаланылады:  .....  **Жоқ.** | 1-бап. Осы Заңда пайдаланылатын негізгі ұғымдар  Осы Заңда мынадай негізгі ұғымдар пайдаланылады:  .....  **4-1) жайылымдарды басқару және оларды пайдалану жөніндегі жоспар –жайылымдардың орнықты пайдаланылуын қамтамасыз ету үшін қажетті ақпарат қамтылған, бес жылдық кезеңді қамтитын құжат;»;**  **12-1) қоғамдық жайылымдар – жеке ауладағы ауыл шаруашылығы жануарларын жаю үшін халықтың мұқтажын қанағаттандыруға арналған, сондай-ақ аталған мақсаттарға резервке қойылған жайылымдар мен алқаптардың басқа да түрлері;»;** | Осы Заңда пайдаланылатын негізгі ұғымдарды нақтылау мақсатында. |
| 11. | 3-1 және 3-2 жаңа баптар | **Жоқ.** | **3-1 бап. Жайылымдарды пайдалану**  **«3-1-бап. Жайылымдарды пайдалану**  **1. Ауыл шаруашылығы мақсатындағы жерлердегі, босалқы жерлерді, мемлекеттік орман қорын және ерекше қорғалатын табиғи аумақтарда қоғамдық жайылымдарды пайдалану жайылымдарды басқару және оларды пайдалану жөніндегі жоспарға сәйкес жүзеге асырылады.**  **2. Мемлекеттік орман қоры жерлерінде орналасқан жайылым учаскелері орман заңнамасының талаптарына сәйкес мал жаю және шөп шабу мақсаттары үшін пайдаланылады. Көрсетілген мақсаттар үшін қарамағында көрсетілген аумақтар бар ұйымдар ауданның (облыстық маңызы бар қаланың) жергілікті атқарушы органына жайылым учаскелерінің алаңы туралы, сондай-ақ оларды пайдалану шарттары туралы ақпаратты ағымдағы жылдың 1 қарашасынан кешіктірмей береді. Мұндай учаскелерді пайдалану орман шаруашылығы ұйымдары мен жайылым пайдаланушылар бірлестіктері арасында жасалатын шарттар негізінде жайылымдарды басқару және оларды пайдалану жөніндегі жоспарға сәйкес жүзеге асырылады.**  **3. Жердің басқа санаттарындағы жайылым және шабындық алқаптары Қазақстан Республикасының жер заңнамасына сәйкес мал жаю және шөп шабу үшін пайдаланылуы мүмкін.**  **4. Мемлекеттік ұйымдардың балансында тұрған және жеке ауладағы ауыл шаруашылығы жануарларын жаюға арналған жайылымдарда орналасқан суландыру құрылғылары (ұңғымалар, құбырлы және шахталы құдықтар, тоғандар) жайылым пайдаланушылардың бірлестіктеріне өтеусіз негізде беріледі.**  **Жайылым пайдаланушылар бірлестіктерінің құрамына кірмейтін жайылым пайдаланушылар суландыру құрылыстарын ақысыз негізде пайдалана алады.**  **3-2-бап. Жайылым пайдаланушыларды мемлекеттік қолдау**  **Жайылым пайдаланушылар бірлестіктерін мемлекеттік қолдау агроөнеркәсіптік кешенді мемлекеттік реттеу туралы заңнамаға сәйкес жүзеге асырылады және шалғайдағы жайылымдарды суландыруға, жайылымдарды түбегейлі және беткі қабатын жақсарту жүргізуге арналған шығындарды субсидиялау түрінде жүзеге асырылады.»;** | Жайылымдарды пайдалану жөніндегі құқықтық нормаларды, сондай-ақ жайылым пайдаланушыларды мемлекеттік қолдау мәселелерін айқындау мақсатында. |
| 12. | 4), 5), 7) және 8) тармақшалар  6 – бап | 6-бап. Уәкілетті органның құзыреті  Уәкілетті орган:  ....  4) жайылымдардың жалпы алаңына түсетін жүктеменің шекті рұқсат етілетін нормаларын **әзірлейді және бекітеді;**  5) жайылымдардың, оның ішінде аридтік жайылымдардың тозуымен және шөлейттенуімен күрес жөніндегі іс-шараларды жүргізу әдістемесін әзірлейді және бекітеді;  ....  7) жайылымдардың оты-суының молдығы және жайылымдық инфрақұрылым объектілерінің жай-күйі туралы деректер жинауды жүзеге асырады;  8) жайылымдарды қалпына келтіру, сақтау, ұтымды пайдалану және түбегейлі жақсарту үшін ғылыми-зерттеу, іздестіру, жобалау жұмыстарын ұйымдастырады; | 6-бап. Уәкілетті органның құзыреті  Уәкілетті орган:  ....  «4) мыналарды:  жайылымдардың жалпы алаңына түсетін жүктеменің шекті рұқсат етілетін нормаларын;  жайылымдарды басқару және оларды пайдаланудың үлгілік жоспарларын әзірлейді және бекітеді;»;  **Алынып тасталды.**  **Алынып тасталды.**  8) жайылымдарды қалпына келтіру, сақтау, ұтымды пайдалану және жақсарту **(түбегейлі және беткі қабаты жақсарту) үшін жайылымдарға геоботаникалық зерттеу мен мониторинг жүргізуді, ғылыми-зерттеу, іздестіру және** жобалау жұмыстарын жүргізуді ұйымдастырады; | Уәкілетті органның құзыретін нақтылау. |
| 13. | 7-бап. | 7-бап. Облыстың жергілікті атқарушы органының құзыреті  Облыстың жергілікті атқарушы органының құзыретіне:  1) уәкілетті органға:  жайылымдарды ұтымды пайдалану;  жайылымдардың тозуымен және шөлейттенуімен күрес жөніндегі іс-шараларды жүргізу;  жайылымдардың оты-суының молдығы;  жайылымдық инфрақұрылым объектілерінің жай-күйі туралы жартыжылдық және жылдық есептерді ұсыну;  2) жайылымдық инфрақұрылым объектілерін дамыту және реконструкциялау жөніндегі жоспарларды әзірлеу және бекіту;  3) жергілікті мемлекеттік басқару мүддесінде өзіне Қазақстан Республикасының заңнамасымен жүктелетін өзге де өкілеттіктерді жүзеге асыру жатады. | «7-бап. Облыстың жергілікті атқарушы органының құзыреті  Облыстың жергілікті атқарушы органының құзыретіне:  **1) жайылымдарды суландыру, жайылымдарды түбегейлі және беткі қабатын жақсарту, жайылымдық инфрақұрылым объектілерін дамыту және реконструкциялау жөніндегі жоспарларды әзірлеу және бекіту;**  **2) уәкілетті органға басқа облыстың аумағындағы шалғайдағы жайылымдарды облыстың ұзақ мерзімді пайдалануына беру туралы ұсыныстар енгізу;**  **3) уәкілетті органға облыстағы жайылымдарды пайдалану туралы ақпарат ұсыну;**  4) жергілікті мемлекеттік басқару мүддесінде өзіне Қазақстан Республикасының заңнамасында жүктелетін өзге де өкілеттіктерді жүзеге асыру жатады.»; | Облыстың жергілікті атқарушы органының құзыретін нақтылау |
| 14. | 9-баптың  1-тармағы  жаңа тармақшалар  1-1), 4-1), 4-2) және 3) тармақша  2-тармақтың 1) тармақшасы және 1-1) жаңа тармақшасы | 9-бап. Ауданның (қалалардағы аудандардан басқа), облыстық маңызы бар қаланың жергілікті атқарушы органының және аудандық маңызы бар қала, кент, ауыл, ауылдық округ әкімдерінің құзыреті  1. Ауданның (қалалардағы аудандардан басқа), облыстық маңызы бар қаланың жергілікті атқарушы органының құзыретіне:  **.....**  **Жоқ.**  **.....**  3) жайылымдарды геоботаникалық зерттеп-қарау негізінде жайылым айналымдарының схемасын әзірлеу және бекіту;  **.....**  **Жоқ.**  2. Аудандық маңызы бар қала, кент, ауыл, ауылдық округ әкімдері:  1) жайылымдарды басқару және **оларды** пайдалану жөніндегі жоспардың іске асырылуын қамтамасыз етеді және жергілікті өзін-өзі басқару органына (жергілікті қоғамдастық жиынына) оны іске асыру қорытындылары туралы жыл сайынғы есепті ұсынады;  **Жоқ.** | 9-бап. Ауданның (қалалардағы аудандардан басқа), облыстық маңызы бар қаланың жергілікті атқарушы органының және аудандық маңызы бар қала, кент, ауыл, ауылдық округ әкімдерінің құзыреті  1. Ауданның (қалалардағы аудандардан басқа), облыстық маңызы бар қаланың жергілікті атқарушы органының құзыретіне:  .....  **1-1) аудандық маңызы бар қала, кент, ауыл, ауылдық округ әкімдерімен бірлесіп жеке ауладағы ауыл шаруашылығы жануарларын жаю үшін халықтың мұқтажын қанағаттандыруға арналған, оның ішінде ауылдық округтер шекараларында орналасқан жер учаскелерін айқындау және оларды аудандық маңызы бар қала, кент, ауыл, ауылдық округ әкімдерінің қарамағына беру;**  **.....**  **Алынып тасталды.**  **.....**  **«4-1) жайылым пайдаланушылардың бірлестіктерін құруға жәрдемдесу;**  **4-2) су алу, малды суару және айдап өту үшін қауымдық сервитут (мал айдау жолдары) белгілеу;»;**  2. Аудандық маңызы бар қала, кент, ауыл, ауылдық округ әкімдері:  1) жайылымдарды басқару және пайдалану жөніндегі жоспардың іске асырылуын қамтамасыз етеді және жергілікті өзін-өзі басқару органына (жергілікті қоғамдастық жиынына) оны іске асыру қорытындылары туралы жыл сайынғы есепті ұсынады;  **1-1) ауыл шаруашылығы жануарларын жыл сайын есепке алуды, оның ішінде оларды ауыл шаруашылығы жануарларын идентификаттау дерекқорымен салыстырып тексеруді жүзеге асырады;»;** | Ауданның (қалалардағы аудандардан басқа), облыстық маңызы бар қаланың жергілікті атқарушы органының және аудандық маңызы бар қала, кент, ауыл, ауылдық округ әкімдерінің құзыретін нақтылау |
| 15. | 10 - бап | 10-бап. Жергілікті өзін-өзі басқару органдарының қарауына жатқызылған мәселелер  Қазақстан Республикасының заңнамасына сәйкес жергілікті өзін-өзі басқару органдары:  1) ауданның (қалалардағы аудандардан басқа), облыстық маңызы бар қаланың жергілікті атқарушы органымен және аудандық маңызы бар қала, кент, ауыл, ауылдық округ әкімдерімен бірлесіп Жайылымдарды басқару және **оларды** пайдалану жөніндегі жоспарды әзірлеуге қатысады;  2) аудандық маңызы бар қала, кент, ауыл, ауылдық округ әкімдерінің Жайылымдарды басқару және **оларды** пайдалану жөніндегі жоспарды іске асыру қорытындылары туралы жыл сайынғы есептерін тыңдайды **және талқылайды;**  **3) аудандық маңызы бар қала, кент, ауыл, ауылдық округ аумақтарының шегінде орналасқан жайылымдарды қайта бөлу мәселесін қарау кезінде қатысады;**  **4) Жайылымдарды басқару және оларды пайдалану жөніндегі жоспарды іске асыруға қатысады;**  **5) аудандық маңызы бар қала, кент, ауыл, ауылдық округ әкімдеріне жайылымдарды беру және пайдалану мәселелері бойынша ұсыныстар енгізеді;**  **6) аудандық маңызы бар қала, кент, ауыл, ауылдық округ аумақтарының шегінде жайылымдарды басқару және пайдалану мәселелері бойынша жайылым пайдаланушылармен, жайылым пайдаланушылар бірлестіктерімен (жай серіктестіктермен, консорциумдармен) өзара іс-қимыл жасайды.** | 10-бап. Жергілікті өзін-өзі басқару органдарының қарауына жатқызылған мәселелер  Қазақстан Республикасының заңнамасына сәйкес жергілікті өзін-өзі басқару органдары:  1) ауданның (қалалардағы аудандардан басқа), облыстық маңызы бар қаланың жергілікті атқарушы органымен және аудандық маңызы бар қала, кент, ауыл, ауылдық округ әкімдерімен бірлесіп жайылымдарды басқару және оларды пайдаланудың жоспарын әзірлеуге қатысады;  2) аудандық маңызы бар қала, кент, ауыл, ауылдық округ әкімдерінің жайылымдарды басқару және оларды пайдаланудың жоспарын іске асыру қорытындысы туралы жыл сайынғы есептерін тыңдайды.». | Жергілікті өзін-өзі басқару органдарының құзыреттерін нақтылау |
| 16. | 12-бап | 12-бап. Жайылым пайдаланушылар бірлестігі **(жай серіктестік, консорциум)**  1. Жайылымдарды пайдалану кезінде бірлескен қызметті жүргізу үшін жайылым пайдаланушылар Қазақстан Республикасының азаматтық заңнамасына сәйкес жасалатын бірлескен қызмет туралы шарт негізінде жайылым пайдаланушылар бірлестігін (жай серіктестікті, консорциумды) құруға құқылы.  2. Жайылым пайдаланушылар (жай серіктестікке, консорциумға қатысушылар) өзара келісу бойынша ортақ істерге басшылық жасауды және оны жүргізуді жайылым пайдаланушылардың біріне (жай серіктестікке, консорциумға қатысушыға) тапсыра алады.  3. Бірлескен қызметті жүзеге асыру үшін жайылым пайдаланушылар – бірлескен қызмет туралы шартқа қатысушылар ақшалай немесе басқа мүлікпен немесе тиісінше еңбек үлесі арқылы жарналарды енгізеді. Жайылым пайдаланушылар бірлестігінің (жай серіктестіктің, консорциумның) ортақ мүлкін пайдалану тәртібі Қазақстан Республикасының Азаматтық кодексінде айқындалады.  4. Жайылым пайдаланушылар бірлестігінің **(жай серіктестіктің, консорциумның)** қызметін ұйымдастырудың өзге де мәселелері Қазақстан Республикасының Азаматтық кодексінде айқындалады. | **12-бап. Жайылым пайдаланушылар бірлестігі**  **1. Жеке ауладағы ауыл шаруашылығы жануарларының меншік иелері жайылымдарды пайдалану кезінде бірлескен қызмет жүргізу үшін Қазақстан Республикасының заңнамасына сәйкес ауыл шаруашылығы кооперативі және (немесе) қарапайым серіктестік түрінде жайылым пайдаланушылар бірлестігін құруға құқылы.**  **Жайылым пайдаланушылар бірлескен іс-шараларды жүзеге асыру және жайылымдарды пайдалану үшін:**  **кооператив мүшелері – мүліктік пайлық, кіріс немесе қосымша жарналар;**  **жай серіктестікке қатысушылар – ақша немесе өзге де мүлікпен не еңбек салымын енгізе алады.**  **2. Жайылым пайдаланушылар (кооператив мүшелері немесе қарапайым серіктестікке қатысушылар) өзара келісу бойынша ортақ істерді басқаруды және жүргізуді жайылым пайдаланушылардың біреуіне (кооператив мүшесіне, қарапайым серіктестікке қатысушыға) тапсыра алады.**  **Жайылым пайдаланушылар бірлестігі қызметінің ортақ мүлкін ұйымдастыру мен пайдаланудың өзге де мәселелері Қазақстан Республикасының Азаматтық кодексімен айқындалады.**  **3. Жайылым пайдаланушылар бірлестігінің (кооперативтің немесе қарапайым серіктестіктің) ортақ мүлкін пайдалану тәртібі және жайылым пайдаланушылар бірлестігінің (кооперативтің немесе жай серіктестіктің) қызметін ұйымдастырудың өзге де мәселелері Қазақстан Республикасының заңнамасымен айқындалады.».** | "Жайылымдар туралы"Заңға енгізілетін өзгерістер мен толықтыруларды ескере отырып, жайылым пайдаланушылардың бірлестіктерінің құқықтары мен міндеттерін нақтылау. |
| 17. | 13-бап. | 13-бап. Жайылымдарды басқару және оларды пайдалану жөніндегі жоспар  1. Жайылымдарды басқару және оларды пайдалану жөніндегі жоспар жайылымдарды ұтымды пайдалану, жемшөпке қажеттілікті тұрақты қамтамасыз ету және жайылымдардың тозу процестерін болғызбау мақсатында қабылданады.  Жайылымдарды басқару және оларды пайдалану жөніндегі жоспарды әзірлеу кезінде әкімшілік-аумақтық бірліктердің тиісті аумақтарында ауыл шаруашылығы жануарларын жаю дәстүрі ескеріледі.  Жайылымдарды басқару және оларды пайдалану жөніндегі жоспар қысқа мерзімді (бір жылға дейін) және (немесе) ұзақ мерзімді (екі жылға дейін) кезеңдерге бекітілетін нормативтік құқықтық акт болып табылады.  2. Жайылымдарды басқару және оларды пайдалану жөніндегі жоспар:  1) құқық белгілейтін құжаттар негізінде жер санаттары, жер учаскелерінің меншік иелері және жер пайдаланушылар бөлінісінде әкімшілік-аумақтық бірлік аумағында жайылымдардың орналасу схемасын (картасын);  2) жайылым айналымдарының қолайлы схемаларын;  3) жайылымдардың, оның ішінде маусымдық жайылымдардың сыртқы және ішкі шекаралары мен алаңдары, жайылымдық инфрақұрылым объектілері белгіленген картаны;  4) жайылым пайдаланушылардың су тұтыну нормасына сәйкес жасалған су көздерiне (көлдерге, өзендерге, тоғандарға, апандарға, суару немесе суландыру каналдарына, құбырлы немесе шахталы құдықтарға) қол жеткізу схемасын;  5) жайылымы жоқ жеке және (немесе) заңды тұлғалардың ауыл шаруашылығы жануарларының мал басын орналастыру үшін жайылымдарды қайта бөлу және оны берілетін жайылымдарға ауыстыру схемасын;  6) аудандық маңызы бар қала, кент, ауыл, ауылдық округ маңында орналасқан жайылымдармен қамтамасыз етілмеген жеке және (немесе) заңды тұлғалардың ауыл шаруашылығы жануарларының мал басын шалғайдағы жайылымдарға орналастыру схемасын;  7) ауыл шаруашылығы жануарларын жаюдың және айдаудың маусымдық маршруттарын белгілейтін жайылымдарды пайдалану жөніндегі күнтізбелік графикті;  7-1) жергілікті жағдайлар мен ерекшеліктерге қарай жеке ауладағы ауыл шаруашылығы жануарларын жаюға халық мұқтажын қанағаттандыру үшін қажетті жайылымдардың сыртқы мен ішкі шекаралары және алаңдары белгіленген картаны;  8) тиісті әкімшілік-аумақтық бірлікте жайылымдарды ұтымды пайдалану үшін қажетті өзге де талаптарды қамтуға тиіс.  Жайылымдарды басқару және оларды пайдалану жөніндегі жоспар:  жайылымдарды геоботаникалық зерттеп-қараудың жай-күйі туралы мәліметтер;  ветеринариялық-санитариялық объектілер туралы мәліметтер;  иелерін – жайылым пайдаланушыларды, жеке және (немесе) заңды тұлғаларды көрсете отырып, ауыл шаруашылығы жануарлары мал басының саны туралы деректер;  ауыл шаруашылығы жануарларының түрлері мен жыныстық жас топтары бойынша қалыптастырылған үйірлердің, отарлардың, табындардың саны туралы деректер;  шалғайдағы жайылымдарда жаю үшін ауыл шаруашылығы жануарларының мал басын қалыптастыру туралы мәліметтер;  екпе және аридтік жайылымдарда ауыл шаруашылығы жануарларын жаю ерекшеліктері;  малды айдап өтуге арналған сервитуттар туралы мәліметтер;  мемлекеттік органдар, жеке және (немесе) заңды тұлғалар берген өзге де деректер ескеріле отырып қабылданады.  3. Жайылымдарды пайдалану жөніндегі қатынастар Қазақстан Республикасының заңнамасымен реттеледі. | 13-бап. Жайылымдарды басқару және пайдалану жөніндегі жоспар  1. Жайылымдарды басқару және оларды пайдалану жөніндегі жоспар жайылымдарды ұтымды пайдалану, жем-шөпке қажеттілікті тұрақты қамтамасыз ету және жайылымдардың тозу процестерін болғызбау мақсатында қабылданады.  **Жайылымдарды басқару және оларды пайдалану жөніндегі жоспарды әзірлеу кезінде әкімшілік-аумақтық бірліктердің тиісті аумақтарында жерді аймақтарға бөлу жобалары, жерді ұтымды пайдалану жөніндегі жобалар мен схемалар, ерекше қорғалатын табиғи аумақтар мен мемлекеттік орман қорын дамыту жөніндегі жобалар мен жоспарлар ескеріледі.**  **Жайылымдарды басқару және оларды пайдалану жөніндегі жоспар бесжылдық мерзімге бекітіледі.**  **2. Жайылымдарды басқару және оларды пайдалану жөніндегі жоспар мыналарды:**  **1) ауылдық округтердің (ауылдық округтің), елді мекендердің, жайылымдардың және олардың алаңдарының шекаралары, оның ішінде маусымдық және шалғайдағы, мал айдауға арналған мал айдау жолдары мен сервитуттар, суаттар орындары және жайылым инфрақұрылымының өзге де объектілері белгіленген карталарды (схемаларды);, ветеринариялық-санитариялық объектілер, жайылымдардың сапалық жай-күйі туралы мәліметтерді келтірілген**  **2) мемлекеттік орман қорының жайылым алқаптарының және босалқы жерлердің шекаралары белгіленген карталарды;**  **3) ауылдық округтер арасында жайылымдарды жобалық бөлу;**  **4) жергілікті жағдайлар мен ерекшеліктерге байланысты қоғамдық жайылымдардың сыртқы және ішкі шекаралары мен алаңдары белгіленген карталарды;**  **5) жайылымдардың жемшөп сыйымдылығын және ұсынылатын (оңтайлы) жүктемені (1 га мал саны);**  **6) мемлекеттік орман қоры жерлерінде, ерекше қорғалатын табиғи аумақтарда (қорық аймақтары мен қаумалдар), мәдени және аридті жайылымдарда ауыл шаруашылығы жануарларын жаю ерекшеліктерін;**  **7) жайылым айналымдарының ұсынылатын схемаларын;**  **8) жайылым инфрақұрылымы объектілерін дамыту және реконструкциялау жөніндегі жоспарларды;**  **9) жайылымдарды басқару және оларды пайдалану, оларды бес жылға дейінгі кезеңге жақсарту және қалпына келтіру жөніндегі орта мерзімді жоспарды қамтуға тиіс.**  **3. Жайылымдарды басқару және оларды пайдалану жөніндегі жоспарды ауданның, облыстық маңызы бар қаланың жергілікті өкілді органы бесжылдық кезең мерзіміне бекітеді.**  **4. Жайылымдарды басқару және оларды пайдалану жөніндегі жоспарды әзірлеу, сондай-ақ жайылымдарды суландыру, жайылымдарды жақсарту және қалпына келтіру жөніндегі іс-шараларды жүргізу бюджет қаражаты және Қазақстан Республикасының заңнамасында тыйым салынбаған өзге де көздер есебінен жүзеге асырылады.** | «Жайылымдар туралы» Заңға енгізілетін түзетулерге сәйкес.  Бұл ретте жайылымдарды басқару және пайдалану жөніндегі жоспарда Жайылымдар туралы негізгі мәліметтер және оларды пайдалану жөніндегі ұзақ мерзімді іс-шаралар көрсетілетін болады. |
| 18. | 1-1 тармақ  14 - бап | 14-бап. Жайылымдарды беру шарттары  1-1. Осы Заңның **13-бабы 2-тармағы бірінші бөлігінің 7-1) тармақшасында** көрсетілген жайылымдар жеке меншікке және жер пайдалануға берілмейді және жеке ауладағы ауыл шаруашылығы жануарларын жаю үшін халық мұқтажына ғана пайдаланылады. | 14-бап. Жайылымдарды беру шарттары  1-1. Осы Заңның **14-бабы 1-тармағында** көрсетілген жайылымдар жеке меншікке және жер пайдалануға берілмейді және тек жеке ауладағы ауыл шаруашылығы жануарларын жаю үшін халықтың мұқтажы үшін ғана пайдаланылады. | "Жайылымдар туралы" Заңға енгізілетін түзетулерді ескере отырып, редакцияны нақтылау. |
| 19. | 15 – баптың  1,2,3 және 4 тармақтары | 15-бап. Жайылымдарды беру және пайдалану тәртібі  1. Кенттердің және ауылдық елді мекендердің аумағы шегінде орналасқан, мемлекет меншігіндегі жайылымдар жергілікті халықтың ауыл шаруашылығы жануарларының аналық (сауын) мал басын ұстау бойынша мұқтажын қанағаттандыру үшін беріледі.  2. Жайылымдардың жалпы алаңына түсетін жүктеменің шекті рұқсат етілетін нормалары сақталған кезде ғана, осы баптың 1-тармағында көрсетілген жайылымдарда басқа ауыл шаруашылығы жануарларын жаюға рұқсат етіледі.  Жайылымдардың жалпы алаңына түсетін жүктеменің шекті рұқсат етілетін нормалары асып кеткен кезде Жайылымдарды басқару және оларды пайдалану жөніндегі жоспарға сәйкес жайылымдар аудандық маңызы бар қала, кент, ауыл, ауылдық округ шегінде беріледі.  3. Аудандық маңызы бар қала, кент, ауыл, ауылдық округ шегінде жайылымдармен қамтамасыз етілмеген жеке және (немесе) заңды тұлғалардың ауыл шаруашылығы жануарларының мал басы Жайылымдарды басқару және оларды пайдалану жөніндегі жоспарға сәйкес шалғайдағы жайылымдарға ауыстырылады.  4. Жергілікті халықтың ауыл шаруашылығы жануарларын ұстау үшін елді мекендер шегінде жайылымдар беру Жайылымдарды басқару және оларды пайдалану жөніндегі жоспарға сәйкес аудандық маңызы бар қала, кент, ауыл, ауылдық округ әкімдерінің, ал аудан, облыстық маңызы бар қала шегінде – ауданның (қалалардағы аудандардан басқа), облыстық маңызы бар қаланың жергілікті атқарушы органының шешімдерімен жүзеге асырылады. | 15-бап. Жайылымдарды беру және пайдалану тәртібі  1. Кенттер мен ауылдық елді мекендердің, ауылдық округтердің аумақтары шегінде орналасқан, **сондай-ақ мемлекеттік меншіктегі ауылдық елді мекендердің шекараларына тікелей іргелес орналасқан жайылымдар** ауылшаруашылығы жануарларының аналық (сауын) басын күтіп-ұстау үшін жергілікті халықтың мұқтажын қанағаттандыру үшін беріледі.  2. **Осы баптың 1-тармағында көрсетілген жайылымдарда басқа ауыл шаруашылығы жануарларын жаюға жайылымдардың жалпы алаңына түсетін жүктеменің шекті жол берілетін нормалары сақталған кезде ғана жол беріледі.**  **Жайылымдардың жалпы алаңына түсетін жүктеменің шекті жол берілетін нормаларынан асып кеткен кезде жергілікті халықтың ауыл шаруашылығы мұқтаждарын жаюға арналған алаңдарды ұлғайту мақсатында Қазақстан Республикасының жер заңнамасына сәйкес жерді алып қою жүзеге асырылуы мүмкін.**  **3. Аудандық маңызы бар қала, кент, ауыл, ауылдық округ шегінде жайылымдармен қамтамасыз етілмеген жеке және (немесе) заңды тұлғалардың ауыл шаруашылығы жануарлары жайылымдарды басқару және пайдалану жоспарына сәйкес елді мекендерден тыс орналасқан жайылымдардың басқа учаскелеріне, оның ішінде шалғайдағы жайылымдарға ауыстырылады.**  **4. Елді мекендер мен ауылдық округтер шекаралары шегінде жергілікті халықтың ауыл шаруашылығы жануарларын күтіп-ұстау үшін жайылымдарды, сондай-ақ ауылдық округтер шекараларынан тыс орналасқан жайылымдарды, оның ішінде шалғайдағы жайылымдарды басқару мен пайдалану жоспарына сәйкес жүзеге асырылады және бұл ретте аудандық маңызы бар қала, кент, ауыл, ауылдық округ әкімінің және ауданның (облыстық маңызы бар қаланың) жергілікті атқарушы органының жайылымдарды беру туралы жеке шешім шығаруы талап етілмейді.** | Енгізілетін түзетулерге сәйкес жайылымдарды беру және пайдалану тәртібін нақтылау. |
| 20. | Жаңа 16-1 және 16-2 баптары | **Жоқ.** | **16-1-бап. Жайылымдарды қорғау, молықтыру және қалпына келтіру**  **1. Жайылымдарды қорғау жайылымдарды ұтымды пайдалану мен жақсартуға, жайылымдардың ресурстық әлеуеті мен өнімділігін сақтауға бағытталған құқықтық, ұйымдастырушылық, экономикалық және басқа да ісшаралар жүйесін қамтиды және оны уәкілетті орган, жергілікті атқарушы органдар жүзеге асырады.**  **2. Жайылымдарды қорғау:**  **жайылымдарды пайдалану саласындағы ережелерді, нормалар мен нормативтерді белгілеу;**  **жайылымдарды пайдалануға шектеулер мен тыйым салуларды белгілеу;**  **жайылымдарды өз бетінше пайдаланудың және жайылымдарды пайдаланудың белгіленген тәртібін басқа да бұзушылықтардың алдын алу және жолын кесу;**  **жайылымдарға түгендеу жүргізу;**  **жайылымдарды геоботаникалық зерттеп-қарауды жүзеге асыру;**  **жайылымдарға мониторинг жүргізу;**  **жайылымдардың пайдаланылуын, молықтырылуын және қалпына келтірілуін бақылауды жүзеге асыру;**  **Қазақстан Республикасының заңнамасына сәйкес жайылымдарды қорғау бойынша басқа да шараларды жүргізу арқылы қамтамасыз етіледі.**  **16-1-бап. Жайылымдардың жай-күйін жақсарту жөніндегі іс-шаралар**  **1. Жайылымдарды жақсарту және қалпына келтіру жайылымдарды түгендеу және геоботаникалық зерттеп-қарау нәтижелері негізінде жүзеге асырылады.**  **Жайылымдарды жақсарту және қалпына келтіру жөніндегі іс-шаралар топырақтың құнарлылығын сақтаудың табиғи процестеріне, жайылымдардың өсімдік жамылғысының сандық және сапалық жай-күйіне, көпжылдық шөптесін өсімдіктерді егу мен өсіруге, суландыруға және басқа да іс-шараларға жәрдемдесуден тұрады.**  **2. Жайылымдарды түгендеу жайылымдар жай-күйінің сандық және сапалық көрсеткіштерін айқындау және картографиялық және өзге де материалдардағы жайылымдардың жай-күйін сипаттау (көрсету) жөніндегі жұмыстар кешенін білдіреді.**  **Түгендеу барысында сапалық жай-күйін жақсартуды талап ететін жайылым учаскелері, пайдалануға жарамсыз, жұтаңдаған учаскелер, сондай-ақ суландырылмаған жайылымдар анықталады.**  **3. Жайылымдарды геоботаникалық зерттеп-қарау сапалық және сандық көрсеткіштерді, жайылымдардың өнімділігін, шөптің құрамын айқындау, жайылымдардың нақты жай-күйін бағалау, сондай-ақ жайылымдардың жай-күйі мен қорғалуын жақсарту жөнінде ұсынымдар әзірлеу мақсатында жүзеге асырылады.**  **4. Жайылымдардың жай-күйін, оларды пайдалану нәтижесінде туындайтын өзгерістерді байқау, олардың жай-күйін бағалау және болжау, теріс процестерді анықтау және жою мақсатында, негізі геоботаникалық зерттеп-қарау және жайылымдарды түгендеу арқылы алынған жүйелі байқау деректері болып табылатын жайылымдарға мониторинг жүргізіледі.**  **5. Жайылымдардың жай-күйін жақсарту жөніндегі іс-шараларды жүзеге асыруды уәкілетті орган, жергілікті атқарушы органдар және өзін-өзі басқару органдары, сондай-ақ жайылым пайдаланушылар қамтамасыз етеді.**  **6. Жайылымдардың жай-күйін жақсарту жөніндегі іс-шараларды қаржыландыру бюджет қаражаты және Қазақстан Республикасының заңнамасында тыйым салынбаған басқа да көздер есебінен жүзеге асырылады.».** | Жайылымдарды қорғау және олардың жай-күйін жақсарту жөніндегі іс-шараларды айқындау мақсатында. |

**Қазақстан Республикасы**

**Парламентінің депутаттары Дүйсембинов С.М.**

**Булавкина О.А.**

**Жұмағазиев М.С.**

**Нұралиев Ә.Т.**

**Абасов Қ.Б.**

**Ожаев Н.Ж.**